ຣັດເຊຍ ຫ້າມນຳເຂົ້າຜັກ ຈາກອີຢູ
ຣັດເຊຍໄດ້ປະກາດ ຫ້າມນຳເຂົ້າຜັກທຸກຊະນິດ ຈາກສະຫະພາບຢູໂຣບ
ຣັດເຊຍ ໄດ້ຫ້າມບໍ່ໃຫ້ນຳເຂົ້າຜັກສົດທຸກຊະນິດຈາກສະ ຫະພາບຢູໂຣບ ຂະນະທີ່ເຈົ້າໜ້າທີ່ພິຈາລະນາເບິ່ງແຫຼ່ງ ທີ່ມາຂອງການລະບາດຂອງເຊື້ອ E Coli ທີ່ເຮັດ ໃຫ້ມີ ຜູ້ເສຍຊີວິດ 17 ຄົນແລ້ວສ່ວນໃຫຍ່ແມ່ນໃນເຢຍຣະມັນ ຣັດເຊຍກ່າວໃນວັນພະຫັດມື້ນີ້ວ່າ ຜັກທັງໝົດທີ່ໄດ້ນຳ ເຂົ້າມາແຕ່ບັນດາປະເທດສະຫະພາບຢູໂຣບ ຈະຖືກຢຶດ ຫົວໜ້າອົງການຄຸ້ມຄອງຜູ້ບໍລິໂພກຣັດເຊຍທ່ານ Gen- nady Onischenko ຮຽກຮ້ອງໄປຍັງເພື່ອນຮ່ວມຊາດ ຊາວຣັດເຊຍ ບໍ່ໃຫ້ຊື້ຜັກທີ່ນຳເຂົ້າຈາກຕ່າງປະເທດເພື່ອ ເຫັນແກ່ຜັກຕ່າງໆທີ່ປູກພາຍໃນປະເທດ ທ່ານເວົ້າວ່າ ການລະບາດຂອງເຊື້ອ E Coli ສະແດງໃຫ້ເຫັນວ່າ ກົດໝາຍວ່າດ້ວຍສຸຂະ ພາບຂອງຢູໂຣບບໍ່ໄດ້ຜົນ ນອກນັ້ນແລ້ວ ຍັງມີອີກປະມານ 1,500 ຄົນໄດ້ລົ້ມປ່ວຍຍ້ອນເຊື້ອ E Coli ຊຶ່ງພວກເຄາະ ຮ້າຍສ່ວນໃຫຍ່ແມ່ນອາໄສຢູ່ທີ່ປະເທດເຢຍຣະມັນ ຫຼືບໍ່ກໍໄດ້ເດີນທາງໄປຍັງປະເທດດັ່ງກ່າວ ເມື່ອໄວໆມານີ້